Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos parlamento ir Tarybos rekomendacijos dėl nepilnamečių ir žmogaus orumo apsaugos ir dėl atsakymo teisės, atsižvelgiant į Europos audiovizualinių ir internetinių informacinių paslaugų pramonės konkurencingumą /* KOM/2006/0546 galutinis - COD 2004/0117 */





[pic] | EUROPOS BENDRIJŲ KOMISIJA | Briuselis, 21.9.2006 KOM(2006) 546 galutinis 2004/0117 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos rekomendacijos dėl nepilnamečių ir žmogaus orumo apsaugos ir dėl atsakymo teisės, atsižvelgiant į Europos audiovizualinių ir internetinių informacinių paslaugų pramonės konkurencingumą 2004/0117 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos rekomendacijos dėl nepilnamečių ir žmogaus orumo apsaugos ir dėl atsakymo teisės, atsižvelgiant į Europos audiovizualinių ir internetinių informacinių paslaugų pramonės konkurencingumą 1. BENDROJI INFORMACIJA Pasiūlymo perdavimo Europos Parlamentui ir Tarybai data (dokumentas COM(2004)341 galutinis – 2004/0117 (COD): | 30.4.2004. | Europos ekonomikos ir socialinių reikalų komiteto nuomonės pateikimo data: | 9.2.2005. | Europos Parlamento nuomonės pateikimo data (pirmasis svarstymas): | 7.9.2005. | Iš dalies pakeisto pasiūlymo perdavimo data: | 23.1.2006 | Bendrosios pozicijos priėmimo data: | 18.9.2006 | 2. KOMISIJOS PASIŪLYMO TIKSLAS Pasiūlymas yra parengtas dėl Europos Parlamento ir Tarybos rekomendacijos dėl nepilnamečių ir žmogaus orumo apsaugos ir dėl atsakymo teisės, atsižvelgiant į Europos audiovizualinių ir internetinių informacinių paslaugų pramonės konkurencingumą. Šis pasiūlymas buvo priimtas po antrosios Komisijos vertinimo ataskaitos Tarybai ir Europos Parlamentui dėl 1998 m. rugsėjo 24 d. Tarybos rekomendacijos 98/560/EB dėl Europos audiovizualinių ir informacinių paslaugų pramonės konkurencingumo vystymo skatinant nacionalines sistemas, skirtas pasiekti panašų ir veiksmingą nepilnamečių ir žmogaus orumo apsaugos lygį, taikymo. 3. PASTABOS APIE BENDRĄJĄ POZICIJĄ Taryba atliko keletą esminių Komisijos pasiūlymo (iš dalies pakeisto 2006 m. sausio 20 d. iš dalies pakeistu Komisijos pasiūlymu) pakeitimų, kurie didžiąja dalimi yra priimtini, nes jie padės užtikrinti, kad rekomendacijos tikslai galiausiai būtų pasiekti. Visame tekste, palyginti su Komisijos pasiūlymu, buvo pakeistos kai kurios formuluotės siekiant aiškumo arba siūlomos rekomendacijos nuoseklumo. Konstatuojamosios dalys 17 konstatuojamojoje dalyje, susijusioje lyčių vaizdavimu žiniasklaidoje ir reklamoje, paskutinė sakinio dalis: „ir prireikus imtis tinkamų priemonių“ buvo išbraukta. Komisija neprieštarauja šios sakinio dalies išbraukimui. Kitose konstatuojamosiose dalyse nebuvo atlikta esminių pakeitimų. Rezoliucinė dalis Buvo atlikti šie esminiai rezoliucinės dalies pakeitimai: I dalies 2 punkto a papunktyje buvo įterpta sakinio dalis „ir, pavyzdžiui, mokyklose teikiant nuolatinį mokymą“. Komisija neprieštarauja šio pavyzdžio įterpimui. I dalies 2 punkto c papunktyje buvo įterpta nuostata „veiklą, kuria piliečiai būtų geriau informuojami apie interneto teikiamas galimybes“. Komisija pritaria šios nuostatos įterpimui. II dalies 1 punkte buvo įterptos sakinio dalys „pavyzdžiui naudojant filtravimo sistemas“ ir „ar įspėjimo pranešimų“. Komisija neprieštarauja šių pavyzdžių įterpimui. II dalies 2 punkto formuluotė buvo pakeista taip: „ištirtų galimybę sukurti filtrus, kurie neleistų internetu skleisti informacijos, žeminančios žmogaus orumą“. Nors šioje nuostatoje nelieka konkrečios nuorodos į „medžiagą, kurioje yra vaikų pornografijos“, Komisija mano, kad tokią medžiagą apima „informacija, žeminanti žmogaus orumą“. Todėl Komisija neprieštarauja šiam formuluotės pakeitimui. II dalies 3 punkte buvo išbraukta sakinio dalis „naudojant pas vartotojus patenkančios informacijos filtravimo sistemas“. Kadangi pagrindinė nuostatos dalis „parengtų priemones, kuriomis būtų padidintas internetu platinamos medžiagos ženklinimo sistemų naudojimas“ liko nepakeista, Komisija neprieštarauja šiam formuluotės pakeitimui. II dalies 4 punkto formuluotė buvo pakeista taip: „apsvarstytų veiksmingas priemones, skirtas vengti bet kokios diskriminacijos dėl lyties, rasės ar etninės kilmės, religijos ar įsitikinimų, negalios, amžiaus ar seksualinės orientacijos ir su ja kovoti audiovizualinių ir internetinių informacinių paslaugų srityje bei skatinti įvairiapusį ir tikrovišką vyrų ir moterų sugebėjimų bei potencialo visuomenėje vaizdavimą“. Šis formuluotės pakeitimas nekeičia nuostatos esmės. Todėl Komisija neprieštarauja šiam formuluotės pakeitimui. Skirsnio, kuris prasideda „PAŽYMI, KAD KOMISIJA“, 1 punkte įterpiama dalis „privalumus ir“. Komisija neprieštarauja šiam paaiškinimui, atsižvelgdama į ketinimą skatinti informavimo veiklą, susijusią su 2005–2008 m. daugiamete Bendrijos programa, kuria skatinamas saugesnis interneto ir naujų internetinių technologijų naudojimas. To paties skirsnio 6 punkte buvo įterpta ši dalis: „ketina pateikti Europos Parlamentui ir Tarybai valstybių narių pateikta informacija grindžiamą ataskaitą apie šioje rekomendacijoje nurodytų priemonių įgyvendinimą ir veiksmingumą, ir prireikus peržiūrėti šią rekomendaciją.“ Komisija pritaria šiam įterpimui ir ji taip atkreipia dėmesį į siūlomas nuostatas (35 ir 36 EP pakeitimai), kuriomis rekomenduojama, kad valstybės narės Komisijai pateiktų ataskaitas apie priemones, kurių jos ėmėsi šiai rekomendacijai taikyti, ir kad remdamasi šiomis valstybių narių pateiktomis ataskaitomis, Komisija Europos Parlamentui pateiktų ataskaitą apie šioje rekomendacijoje nustatytas priemones. Todėl Komisija mano, kad atsižvelgiant į naująją nuostatą pastarosios nuostatos nėra būtinos. Priedai I priede yra tik neesminių pakeitimų: „minimalūs principai“ buvo pakeisti į anksčiau pateiktas „orientacines gaires“; o paskutinis sakinys „Valstybės narės užtikrina, kad nebūtų nepagrįstai trukdoma veiksmingai įgyvendinti atsakymo teisę (ar kitą lygiavertę gynimo priemonę) ir išraiškos laisvę“ Tarybos bendrojoje pozicijoje buvo praleistas. Komisija gali pritarti, kad būtų vartojamos „orientacinės gairės“, ir pritaria Tarybos nuomonei, kad sakinys „Valstybės narės užtikrina, kad nebūtų nepagrįstai trukdoma veiksmingai įgyvendinti atsakymo teisę (ar kitą lygiavertę gynimo priemonę) ir išraiškos laisvę“ yra nereikalingas. Nors II priede buvo išbraukti du „galimi veiksmų dėl žiniasklaidos raštingumo pavyzdžiai“ ir Taryba pakeitė likusių pavyzdžių formuluotes, šiuos pavyzdžius pagrindžiančių principų esmė liko ta pati. Todėl Komisija pritaria šiems pakeitimams. Taryba pakeitė visų III priedo „galimų veiksmų, kurių nepilnamečių atžvilgiu gali imtis įmonės ir tam tikros šalys, pavyzdžių“ formuluotes. Kadangi šių pavyzdžių esmė lieka ta pati, Komisija gali pritarti šiems pakeitimams. 4. IŠVADA Taryba, kaip ir Komisija savo iš dalies pakeistame pasiūlyme, visiškai, iš dalies arba iš esmės pritarė 1, 2, 4, 6, 7, 8, 9, 10, 11, 12, 14, 15, 16, 18, 19, 20, 21, 22, 23, 24, 25, 26, 28, 29, 30, 31, 33, 35, 36, 37 ir 38 pakeitimams. Be to, Taryba laikėsi Komisijos iš dalies pakeisto pasiūlymo pozicijos ir į bendrąją poziciją neįtraukė 3, 5, 13, 27, 32 ir 34 pakeitimų. Komisija mano, kad 2006 m. rugsėjo 18 d. kvalifikuota balsų dauguma priimta bendroji pozicija didžiąja dalimi atitinka jos pasiūlymo tikslus ir principus, ir kad Taryba deramai atsižvelgė į Parlamento nurodytas problemas bei prioritetus ir galėjo pritarti daugumai Parlamento pakeitimų. Todėl Komisija pritaria bendrajai pozicijai ir tikisi, kad Parlamentas ir Taryba greitai pasieks susitarimą, kad rekomendacija būtų priimta kuo greičiau.